section_heading: Radnja
paragraph_text: Nakon što je Lee zaključio da je ustvari doktor Benway mozak operacije za proizvodnju droge pod nazivom „crno meso“ koja se navodno proizvodi od utroba golemih striga, susreće se s Tomovom domaćicom Fadelom. Fadela mu otkrije da je ona zapravo prerušeni doktor Benway. Nakon što je bio unovačen kao dvostruki agent za operaciju "crno meso", Lee završava svoj izvještaj te bježi iz Međuzone zajedno s Joan Frost. Na granici s Aneksijom, zaustavlja ih granična policija te od Leeja zahtijevaju da dokaže da je pisac kao što tvrdi. Lee im pokazuje olovku. Nakon što to nije bilo dovoljno za prelazak granice, Lee sada shvaća da ga je slučajno ubojstvo Joan Lee ponukalo da postane pisac. On ponovno imitira Williama Tella te pokušava pogoditi čašu na glavi, ovaj put na Joan Frost. Ponovno promašuje te tako ponavlja ranije ubojstvo svoje supruge, Joan Lee. Granični policajci veselo mu požele dobrodošlicu u Aneksiju te njegovu novu životu kao piscu. Na kraju, Lee je prikazan kako pušta suzu zbog svog gorko-slatkog postignuća.